**Ülevaade SA Kutsekoda nõukogu tegevusest 2019. aastal**

**SA tegevust juhib 7-liikmeline nõukogu.** Nõukogukavandab SA tegevust, korraldab juhtimist ja teostab järelevalvet SA ja juhatuse tegevuse üle.Nõukogu koosseis perioodil 01.01 – 31.12.2019:

Mait Palts Eesti Kaubandus-Tööstuskoda; esimees

Toomas Tamsar Eesti Tööandjate Keskliit, kuni 20.05.2019

Arto Aas Eesti Tööandjate Keskliit, alates 21.05.2019

Peep Peterson Eesti Ametiühingute Keskliit

Ago Tuuling Teenistujate Ametiliitude Keskorganisatsioon TALO

Sten Andreas Ehrlich Sotsiaalministeerium

Ivar Sikk Haridus- ja Teadusministeerium, kuni 01.04.2019

Terje Haidak Haridus- ja Teadusministeerium, alates 02.04.2019 kuni 05.09.2019

Robert Lippin Haridus- ja Teadusministeerium, alates 06.09.2019

Kaupo Reede Majandus- ja Kommunikatsiooniministeerium

SA Kutsekoda nõukogu koosolekud toimusid 2019. aastal 4 korral (sh 1 koosolek viidi läbi kirjaliku hääletuse teel).

Nõukogu järelevalvefunktsiooni tagamiseks esitab sihtasutuse juhatus nõukogule ja asutajale regulaarselt aruanded sihtasutuse tegevusest ja eelarve täitmisest. Aastal 2019 analüüsis ja arutas sihtasutuse nõukogu juhatuse 2018. aasta tegevusaruannet ja eelarve täitmise aruannet, 2018. aasta majandusaasta aruannet ning 2020. aasta eelarvet ja tegevuseesmärke.

Nõukogu võttis koosolekutel vastu järgmised põhikirjast tulenevad otsused:

1. 2019. aasta majandusaasta aruande kinnitamine

2. Kutsekoja 2020. aasta tegevuskava ja eelarve kinnitamine

3. Juhatuse liikmete töötasu kinnitamine summas 3000 eurot kuus alates 01.04.2019

4. Juhatuse liikmete volituste pikendamine järgnevaks kolmeks aastaks

Lisaks olid päevakavas järgmised aruteluteemad:

1. Kutsekoja 2018. aasta tulemuste ja 2019. aasta peamiste tegevuste ülevaade
2. Arutelu juhatuse liikmete konkursi läbiviimise vajaduse ning juhatuse liikmete lepingute pikendamisega seonduva üle
3. Ülevaade sihtasutuse 2019. I poolaasta tegevusest ja eelarve täitmisest
4. OSKA programmi tegevuste hetkeseis
5. Ülevaade HTM-i haldusalas ühendameti loomise plaanidest ja hetkeseisust
6. Kutsekoja lisategevused 2019. aastal

2019. aastal nõukogu liikmetele tasu ei makstud.

SA juhatus tegeleb SA juhtimise ja esindamisega. 2019. aastal oli juhatus kaheliikmeline: Tiia Randma ja Maaja-Katrin Kerem. Juhatuse liikmetele maksti 2019. a tasusid alljärgnevalt:

Tiia Randma – 38 496 eurot

Maaja-Katrin Kerem – 38 250 eurot

Mait Palts

Nõukogu esimees